**ACTA DE LA SESSIÓ ORDINÀRIA DEL PLE DE L’AJUNTAMENT DE L’ALBAGÉS**

NÚM SESSIÓ : 03/2017

**SESSIÓ ORDINÀRIA**

DIA : 21 de juny de 2017

HORA : 16:00 h

LLOC: Sala de Plens de l'Ajuntament de L’Albagés

**Assisteixen:**

Miquel Àngel Llimós Ruiz (Activem)

Víctor Masip Romero (Activem)

Ramon Maria Llimós Montagut (Activem)

Mariona Seró Masip (Activem)

Albert Donés Antequera (ERC-AM)

Maite Melero Gasol (ERC-AM)

Josep Ramon Cuadrat i Rey (PdCat)

Actua com a Secretària: Anna Sentís Freixinet.

A l’Albagés, 21 de juny de 2017, reunit el Ple de l’Ajuntament, prèvia convocatòria, i sota la presidència del Sr. Miquel Àngel Llimós Ruiz, una vegada comprovada l’assistència del nombre suficient de membres per a la vàlida realització de la sessió, es passa a resoldre el següent

**ORDRE DEL DIA**

1.- Aprovar, si escau, l’esborrany de les actes de les sessions anteriors (sessió ordinària celebrada el dia 6 de març de 2017 i sessió extraordinària celebrada el dia 3 de maig de 2017).

2.- Aprovació festius locals 2018.

3.- Mocions.

4.- Donar compte dels Decret d’Alcaldia.

5.- Precs i preguntes.

**DESENVOLUPAMENT DE LA SESSIÓ:**

**1.- Aprovar, si escau, l’esborrany de les actes de les sessions anteriors (sessió ordinària celebrada el dia 6 de març de 2017 i sessió extraordinària celebrada el dia 3 de maig de 2017).**

Es dona per llegida les actes de les sessions anteriors, de la qual s'ha entregat l’esborrany juntament amb la convocatòria de la sessió d'avui.

De conformitat amb el que estableix l'article 110.3 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, el Sr. Alcalde pregunta als Srs. Regidors si volen presentar-hi alguna esmena.

El Sr. Cuadrat Rey manifesta que vol presentar una esmena respecte l’acta de la sessió extraordinària celebrada el dia 3 de maig de 2017. Un cop rectificat l’error material que ha estat ficat de manifest, i al no haver-hi cap més esmena, s’aprova per unanimitat dels membres d’assistents les actes anteriors.

**2.- Aprovació festius locals 2018.**

Atès que s’ha de tramitar al Servei Territorials del Departament de Treball, Afers Socials i Famílies a Lleida les dues festes locals per a l’any 2018, es proposa al Ple d’aquest Ajuntament;

* Aprovar les festes locals següents: 19 de març del 2018 i 27 d’agost del 2018.

S’aprova per unanimitat dels membres d’assistents.

**3.- Mocions.**

Es Proposen l’aprovació de les següents mocions, que han estat adjuntades amb la convocatòria del Ple:

Moció per a un desenvolupament rural, sostenible, integral i integrador a petició de l’Associació Leader de Ponent.

S’aprova per unanimitat dels membres d’assistents.

Moció per afavorir el reciclatge, l’economia circular i la qualitat de vida a la comarca de les Garrigues, a petició del Sr. Dónes Antequera, com a portaveu del grup municipal d’ERC-AM a l’Ajuntament de L’Albagés.

L’Alcalde informa que han estat informant-se dels costos del porta a porta, per a veure que surt més econòmic.

La regidora Mariona Masip manifesta que estan d’acord amb la moció presentada pel grup ERC-AM, que també ho portaven al seu programa electoral. Volen fomentar el reciclatge però no perjudicar a la gent del municipi per no augmentar el cost de la taxa d’escombreries.

També volen evitar que hi hagi futures penalitzacions que a partir del 2018 han de complir el 50% de reciclatge.

El Sr. Donés explicar l’experiència d’un municipi Gironès, que actualment tenen més del 88% de reciclatge amb el sistema del porta a porta.

S’aprova per unanimitat dels membres d’assistents.

Moció per sol·licitar una actuació conjunta amb els municipis de les Garrigues afectats per les deficiències i mancances en el servei de telefonia mòbil de l’empresa Movistar, a petició del grup Activem l’Albagés de l’Ajuntament de L’Albagés.

S’aprova per unanimitat dels membres d’assistents.

Moció per sol·licitar una actuació conjunta amb els municipis de les Garrigues i Segrià afectats pels micro-talls en el subministrament de l’electricitat, que es produeix de forma continuada des de fa més de sis anys, a petició del grup Activem l’Albagés de l’Ajuntament de L’Albagés.

S’aprova per unanimitat dels membres d’assistents.

**4.- Donar compte dels Decret d’Alcaldia.**

* Decret 20/17 de 28 de febrer d’aprovació de les obres complementàries “Adequació de la Llar Social”.
* Decret 21/17 d’1 de març d’aprovació de factures.
* Decret 21.1/17 de 6 de març d’aprovació de la 2ª certificació de l’obra “Adequació de la Llar Social”.
* Decret 22/17 de 13 de març donant-se per assabentat de la realització d’obres subjectes a comunicació prèvia efectuada pel Sr. Eduardo Pons Escalé, en representació de l’empresa Pons Tradició, S.L
* Decret 23/17 de 14 de març donant-se per assabentat de la realització d’obres subjectes a comunicació prèvia efectuada per la Sra. Montserrat Balagué Roigé.
* Decret 24/17 de 14 de març d’aprovació pel padró fiscal corresponent a l’Impost de Vehicles de Tracció Mecànica de l’exercici 2017.
* Decret 25/17 de 27 de març donant-se per assabentat de la realització d’obres subjectes a comunicació prèvia efectuada per la Sra. Montserrat Ramon Guiu.
* Decret 26/17 de 28 de març d’aprovació de factures.
* Decret 27/17 de 1 d’abril d’aprovació de factures.
* Decret 28/17 de 7 d’abril de concessió de llicència d’ocupació de la via pública.
* Decret 29/17 de 7 d’abril de reconeixement de l’exempció de L’I.M.V.T.M. a favor de Miguel Codes Serrano.
* Decret 30/17 de 7 d’abril d’aprovació de factures.
* Decret 30.1/17 de 13 d’abril d’aprovació del padró fiscal de la taxa de subministrament d’aigua i conservació de comptadors corresponent al 1r trimestre de 2017.
* Decret 31/17 de 19 d’abril de nomenament de SAT i canvi de clauers autoritzats per a disposició del fons dels comptes corrents de l’Ajuntament de l’Albagés.
* Decret 32/17 de 24 d’abril d’inici d’expedient de suplement de crèdit del pressupost 2016.
* Decret 33/17 de 27 d’abril d’aprovació de factures.
* Decret 34/17 de 2 de maig de sol·licitud de subvencions per a Projectes Culturals, Equipaments Culturals (Béns Mobles i Béns Immobles) i Biblioteques i Sales de Lectura per l’any 2017.
* Decret 35/17 de 5 de maig d’aprovació de factures.
* Decret 36/17 de 5 de maig de concessió de llicència d’ocupació de la via pública per instal·lar una xurreria durant els dies de Festa Major de maig.
* Decret 37/17 de 8 de maig de concessió de llicència d’ocupació de la via pública del “Bar Casal”.
* Decret 38/17 de 10 de maig de concessió de llicència d’ocupació de la via pública del bar “Braseria Set”.
* Decret 39/17 de 10 de maig donant-se per assabentat de la realització d’obres subjectes a comunicació prèvia efectuada pel Sr. Daniel Panés Seró.
* Decret 40/17 de 11 de maig per la contractació de personal laboral. Auxiliar administrativa per l’Ajuntament de l’Albagés.
* Decret 41/17 de 16 de maig de devolució de dos trimestres de la quota de l’I.M.V.T.M. a favor del Sr. Joan Leiva Gómez, per la baixa definitiva del vehicle.
* Decret 42/17 de 17 de maig d’inici de l’expedient per donar de baixa del padró d’habitants del municipi.
* Decret 43/17 de 17 de maig de obres relatives a l’adequació i adaptació del dipòsit d’aigua de l’Albagés.
* Decret 44/17 de 19 de maig aprovant la documentació técnica i la sol·licitud de subvenció per la utilització d’àrids reciclats en l’arranjament de varis trams de la xarxa de camins municipals, anualitat 2017.
* Decret 45/17 de 19 de maig aprovant subvenció de sol·licitud per a l’adquisició de novetats editorials en català o occità per la Biblioteca Pública de l’Albagés.
* Decret 46/17 de 25 de maig donant-se per assabentat de la realització d’obres subjectes a comunicació prèvia efectuada pel Sr. Xavier Oriol Mor.
* Decret 47/17 de 25 de maig donant-se per assabentat de la realització d’obres subjectes a comunicació prèvia efectuada pel Sr. Lluís Gaya Ribes.
* Decret 48/17 de 25 de maig donant-se per assabentat de la realització d’obres subjectes a comunicació prèvia efectuada pel Sr. Antoni Perramon Cuadrat.
* Decret 49/17 de 29 de maig d’aprovació del conveni Consell Comarcal de les Garrigues per l’accés a les piscines municipals, temporada 2017.
* Decret 50/17 de 30 de maig donant-se per assabentat de la realització d’obres subjectes a comunicació prèvia efectuada pel Sr. Santiago Mataix Gabaldon, rector de la Parròquia Sant Joan Baptista de l’Albagés.
* Decret 51/17 de 30 de maig d’aprovació de factures.
* Decret 52/17 de 31 de maig d’inici d’expedient de liquidació de l’exercici 2016.
* Decret 53/17 de 31 de maig d’aprovació de la liquidació relatiu a l’exercici 2016.
* Decret 54/17 de 31 de maig de subvenció per finançar el servei de salvament i socorrisme de les piscines municipals durant la temporada d’estiu 2017.
* Decret 55/17 de 5 de juny d’adjudicació del contracte per la prestació del servei de gestió de les instal·lacions i del servei del bar del recinte de les piscines 2017.
* Decret 55.1/17 de 6 de juny de nova autorització del pas de la prova esportiva “Ciutat de Lleida-STM- MTB Ultramarató” i autorització d’ocupació de la via pública per posar-hi un avituallament.
* Decret 56/17 de 5 de juny de convocatòria de la comissió de comptes de l’exercici 2016.
* Decret 57/17 de 7 de juny d’aprovació prèviament del projecte presentat per l’empresa PONS TRADICIÓ, S.L.U.
* Decret 58/17 de 8 de juny d’adjudicació de la cessió de l’ús de la Sala del Ball de l’Albagés.
* Decret 59/17 de 8 de juny d’aprovació de factures.
* Decret 60/17 de 12 de juny d’atorgament d’ajut directe a L’AMPA de l’Albagés.
* Decret 61/17 de 13 de juny de subvenció del consultori mèdic 2017.

El Ple en resta assabentat.

**5.- Precs i preguntes.**

La Sra. Maite Melero exposa que s’hauria de buscar un sistema per l’escola per pal·liar les altes temperatures d’aquests dies. Manifesta que s’hauria de mirar el millor recurs, que en principi no hi haurà problema pel pressupost i si pot ser abans de setembre. També diu que s’hauria de demanar-ho al Departament d’ Ensenyament perquè ens diguin quin sistema es pot col·locar.

El Sr. Cuadrat manifesta que la partida del futbol s’hauria de destinar amb una altra despesa.

El Sr. Victor Masip explica que es va preguntar a la Diputació pel tema de la subvenció del futbol, per saber els requestis de la subvenció. Manifesta que desconeix la manera en que ha arribat a l’associació perquè seria lògic saber d’ on procedeixen aquests diners.

La Sra. Mariona Masip informa que s’han assabentat que des de el grup CiU es va demanar que portessin les factures del futbol a la Diputació per rebre la Subvenció. Es van assabentar d’aquest tema al bar del poble. Manifesta que no és manera d’informar al bar del poble, des de la Regidoria d’Esports de l’Ajuntament, van trucar a la Diputació per reclamar que no havien estat informats.

El Sr. Albert Donés manifesta que aquestes subvencions són arbitraries. Que es va presentar una moció a la Diputació per a què es repartís la partida de Presidència de forma equitativament per municipis per part del grup d’Esquerra. Tant CiU com el Partit Socialista van votar en contra.

La Sra. Maite Melero manifesta que el correcte és que es comunico a l’Alcalde.

Finalment el Sr. Alcalde exposa que ha de ser un tràmit transparent i si s’ofereix la subvenció s’ha d’informar a l’Ajuntament.

I sense que existeixi cap més assumpte a tractar, el Sr. Alcalde aixeca la sessió quan són les 17:15 hores.

L’Albagés, 21 de juny de 2017

La Secretària, L’Alcalde,

Anna Sentís Freixinet Miquel Àngel Llimós Ruiz